Sünnitalu karjamaa serval kasvava kase otsast 1860-ndate alguses lastud karu pandi laulu "Vändra  metsas Pärnumaal, juhhaidii-juhhaidaa…" sisse, kui minu vana-vana-vanaisa selle kõmaka eestlaetavast püssist tegi. Karu oli käinud kariloomi hirmutamas ja lõpuks hakanud üles kraapima metsaservale maetud hobusekorjust. Selle teo pealt ta siis tabati. Laskja varitses suure harulise kase otsas ja sellest sai puu "karukase" nime. Karunahk müüdi kohalikule mõisnikule ja saadud raha eest osteti uus noor sälg. Karurasva ja liha jagus nii oma perele kui külarahvale.